苏轼
迁居临皋亭
我生天地间，一蚁寄大磨。
区区欲右行，不救风轮左。
虽云走仁义，未免违寒饿。
剑米有危炊，针毡无稳坐。
岂无佳山水，借眼风雨过。
归田不待老，勇决凡几个。
幸兹废弃余，疲马解鞍驮。
全家占江驿，绝境天为破。
饥贫相乘除，未见可吊贺。
澹然无忧乐，苦语不成些。
晓至巴河口迎子由去年御史府，举动触四壁。
幽幽百尺井，仰天无一席。
隔墙闻歌呼，自恨计之失。
留诗不忍写，苦泪渍纸笔。
余生复何幸，乐事有今日。
江流镜面净，烟雨轻aa25aa25。
孤舟如凫鹥，点破千顷碧。
闻君在磁湖，欲见隔咫尺。
朝来好风色，旗尾西北掷。
行当中流见，笑脸清光溢。
此邦疑可老，修竹带泉石。
欲买柯氏林，兹谋待君必。